Cécile de France

Cécile de France (født 17. juli 1975 i Ardenne i Belgia) er en belgisk skuespillerinne. Etter å ha oppnådd suksess i franske finohits som L'Art (délicat) de la séduction (2001) og Irène (2002), fikk hun internasjonal oppmerksomhet for sin hovedrolle i Haute Tension (2003) og Hereafter (2010).

Liv og virke

Bakgrunn, barn og ungdom
Hun ble født i Andenne, en liten by nær Namur. Hun var siden i barndommen litenskapelig interessert i teater og medvirket for første gang i stykket 1000 ans dans les arbres, hvor hun spilte hovedrollen i Lou i en alder av 11 år. Som 15-årig begynte hun å ta skuespillerkurs hos Jean Michel Brother, for hvem hun spilte i stykket SC35C i 2001.

Utdannelse
Hun forlot Belgia i en alder av 17 for å komme til Paris, der hun studerte art dramatique i to år ved Jean Paul Denizo og den engelske instruktør instruktørassistenten Peter Brook, mens hun arbeidet som au pair. Hun tilbrakte deretter tre år (1995-1998) på skuespillerakademiet ENSATT (École Nationale Supérieure des Arts et Techniques du Théâtre) i Département Comédie først ved Rue Blanche i Paris, deretter i Lyon.

Karriere
Hun ble oppdaget av agenten Dominique Besnehard (blant annet agent for Isabelle Adjani, Charlotte Gainsbourg, Sophie Marceau, Beatrice Dalle) og dukket opp i fransk hit-filmer som L'Art (délicat) de la séduction (2001) og Irène (2002).

Hennes internasjonale gjennombrudd kom med skrekk-thrilleren Haute Tension, som ble en verdensomspennende suksess. Hun fanget oppmerksomheten hos Hollywood-produsentene og fikk hurtig sin første store rolle i en amerikansk spillefilm, Jorden rundt på 80 dager (2004), der hun medvirket sammen Jackie Chan og Steve Coogan.

Hun vant to Césarpriser for mest lovende skuespillerinne i L'Auberge espagnole (2002), og beste kvinnelige birolle i Les Poupées Russes (2005).

Filmografi 
 1999 : Toutes les nuits
 2000 : Petites joies lointaines
 2001 : L'Art (délicat) de la séduction
 2002 : L'Auberge espagnole	
 2002 : A+ Pollux					
 2002 : Irène
 2003 : Moi César, 10 ans ½, 1m39
 2003 : Haute Tension 		
 2003 : Kaena, la prophétie
 2004 : Jorden rundt på 80 dager
 2005 : Les Poupées russes
 2006 : Quand j'étais chanteur 
 2006 : Fauteuils d'orchestre 
 2007 : En hemmelighed
 2008 : L'ennemi public n°1
 2008 : L'ennemi public n°2
 2010 : Gardiens de l’ordre
 2017 : Django

Referanser

Eksterne lenker 

Belgiske skuespillere
Au pairer
Personer fra distriktet Namur